**Vocabulari :**

se luvar – se pelhar – s’aucupar de – se preparar – se brossar les dènts – se maquilhar – se passejar – se desmaquilhar – se despelhar – s'ajacar – s’adromir

Tèxte au present

Lo matin, Silvia que's luva a 6 òras o 6 òras e mieja. Qu’es pro de d'òra pr'era. Que pren le soa dosha e que's pelha. Pui, que pren lo son desjunar. Pendènt lo son desjunar, que lei un chic e qu'escòta Ràdio Cap a Cap. Arron lo son desjunar, que s’aucupa de les soas plantas verdas. Pui que's prepara entà partir au tribalh: que's bròssa les dènts, que's maquilha, que met lo son màntol e que part au tribalh. Que part a 7 òras e un quart de soa casi.

Davant de començar lo son tribalh, que pren un cafè dab Julian, lo son collèga. Que tribalha de 8 òras dinc a mijorn. Arron lo son tribalh, que's va passejar dens un parc. Que's passeja pendènt uu' òra pui que torna. Cada ser, que hèi quauquas crompas au subermarcat deu còrn, que parla quauquas minutas dab le vesia e se'n torna entà preparar lo repèish.

Silvia que viu soleta. N’a pas animaus e qu'es urosa atau. Au desser, que minja tot en espiant lo son programa preferit a le telé. Pui, que hèi le vaishèra e telefona end uu' amiga. Pui, que's desmaquilha, que's despelha e que pren un banh. Que'n pren un cada ser. Que s'i estanca pendènt uu' òra. Arron lo banh, que's seca longament lo puu. E après, que s'ajaca. Que lei un chic avant de s’adromir. E que s’adròm de cap a mieineit.

**QUESTIONS :**

1. A quau òra se luva Silvia ?
2. Que hèi quèn pren lo son desjunar ?
3. Quant de temps e s'estanca dens lo son banh ?
4. Davant de s’adromir, çò que hèi ?

**VRAI – FAUS**

1. Silvia n’a pas plantas.
2. Que coneish lo Julian.
3. Silvia qu'es maridada.
4. Ne pren pas uu' dosha au desser.